उल्लिखित बुँदाहरूका साथै हरेक वर्ष आफ्नो संस्थासँग सम्बद्ध पत्रकारको कुन–कुन संस्थासँग के–कस्तो हैसियतको सम्बन्ध (सदस्यता, सेयर, पूर्ण वा आंशिक, तलबी वा बेतलबी संलग्नता आदि) छ भनी सम्बन्धित सञ्चारमाध्यमले सार्वजनिक गर्नु राम्रो हुन्छ, जसले गर्दा सम्बन्धित पत्रकारले लेखेका समाचारहरू पूर्वाग्रही रूपमा प्रस्तुत भएका छन् कि छैनन् भनी विश्लेषण गर्न सजिलो हुन्छ । त्यसैगरी, विज्ञापन प्रकाशन÷प्रसारण गर्दा सत्यतथ्य जानकारी लिनु पर्ने, अग्रीम स्वीकृति विना विज्ञापन प्रकाशन÷प्रसारण गर्न नहुने, यौनहिंसामा परेका पुरुषहरूको समेत गोपनीयता कायम राख्नु पर्ने, आरोपित व्यक्तिलाई अपराधीझैं पूर्वाग्रही ढंगले चित्रण गर्न नहुने लगायतका विषयवस्तुहरू समेत आचारसंहितामा समेट्न जरुरी छ ।
